Ovidijus Vyšniauskas

Ovidijus Vyšniauskas (g. 1957 m. kovo 19 d. Marijampolėje) – Lietuvos pop dainininkas, kompozitorius.

 Biografija 
Jaunystėje lankė dziudo. Mokėsi Kapsuko 4-ojoje vidurinėje mokykloje, Biblijos mokykloje Rygoje. Baigė sutrumpintą universiteto kursą. Vilniuje gyveno 20 metų, dabar gyvena Kaune.O. Vyšniauskas: atėjo laikas prasmingesnei muzikai

 Šeima 
Motina gydytoja, tėvas mokytojas.Ovidijus Vyšniauskas: po duobės – šviesus etapas 

Žmona - Auksė. Dukros Vaiva ir Aušrinė, sūnus  Adomas.

 Muzikinė veikla 
Groja gitara, pianinu, mušamaisiais. Koncertavo vienas arba su grupe Lietuvoje ir užsienyje. Su latvių muzikantais – Amerikoje, Rusijoje, Ukrainoje, Vakarų Europoje. Įvairių tarptautinių konkursų dalyvis ir laureatas Tarptautiniame šlagerių festivalyje „Palanga 2011" tapo šlagerių karaliumi.  Garsiausios dainos: „Mažytė“, „Išdalinau“, „Žemyn upe“, „Suvalkijos berniokai“, „Žiema“, „Tiktai ne šiandien“, „Neišeik, neišeik tu iš sodžiaus“ ir kt. Išleido apie dešimt solinių albumų. Dainavo estradinės muzikos grupėse „Combo“, „Labirintas“, „Vilnius“, „Vilniaus aidai“, „Igorio Berino roko grupė“. Autorinių dainų kūrėjas, liaudies dainų aranžuotojas; jo sukurtas dainas dainuoja: Inga Valinskienė, Linas Adomaitis, Irena Starošaitė, Sasha Song ir kiti.Ovidijaus Vyšniausko akustinis koncertas

Pirmasis Lietuvos atstovas „Eurovizijoje“. 1994 m. balandžio 30 d. šiame konkurse, vykusiame Airijoje, su lyrine daina „Lopšinė Mylimai“ užėmė paskutinę vietą. Dėl nesėkmingo debiuto Lietuva vieneriems metams neteko teisės dalyvauti „Eurovizijoje“, tačiau sugrįžo tik 1999 m.Lietuva „Eurovizijoje“ – pradžia, 2007-04-01 

TV3 „Chorų karai“ komisijos narys.O. Vyšniausko koncertas „Auksinis. Gimtadienis gimtinėje“ Dalyvavo „Mūsų dienos – kaip šventė“, „Nidos“ festivalyje. 2008 m. televizijoje kartu su aktore Larisa Kalpokaite dalyvavo LNK muzikiniame šou „Žvaigždžių duetai-2“, o 2010 m. kartu su verslininke Irena Matijošaitiene – „Žvaigždžių duetai-4“. Nors ir turėdamas milžinišką žiūrovų palaikymą, duetas I. Matijošaitienės iniciatyva pasitraukė iš projekto „dėl požiūrio į repeticijas neatitikimo" ).Po dvejų metų I. Matijošaitienė prabilo apie Ovidijaus Vyšniausko girtumą

Po pasaulį keliaujančioje latvių roko operoje „Game Is Over“, lydimas choro, baleto šokėjų, simfoninio orkestro ir roko muzikantų atliko vieną iš pagrindinių – vienuolio pranašo – vaidmenį. Ovidijus Vyšniauskas: ir duetai juk – tik žaidimas

 Vaidmenys 
 Roko opera „Game Is Over“ („Žaidimas baigtas“), prodiuseris kompozitorius Pavelas Muraškovas; Ryga (kartu dainavo operos solistas tenoras Vaidas Vyšniauskas, dainininkai Vladas Kovaliovas ir Česlovas Gabalis) Atlikėjui O. Vyšniauskui – pranašo vaidmuo, 2010-01-29 
 Roko opera „Prisikėlęs“
 Miuziklas „Lauktasis“.

 Albumai 
 Mes prie Nemuno užaugę, albumas; 1993, Pūkas
 Muzika iš nakties ir dienos, albumas; 1994, Pūkas
 Juoda balta, albumas; 1996, EuroStar
 Kryžkelės, albumas; 1999, Jam records
 Geriausios dainos naujai, albumas; 2003, O. V.
 Rinktinis, albumas
 Auksinis, albumas
 Tėvų dainos, albumas; 2006, SL Records

 Šaltiniai 

 Nuorodos 
 Dainų įrašai (30) (music.lt)

Kategorija:Lietuvos dainininkai
Kategorija:Lietuvos atstovai Eurovizijoje
Kategorija:1994 m. Eurovizijos dalyviai